
בס"ד

תמוז תשפ"ה


לתלמידי הישיבה האהובים
שלומות וברכות

לקראת היציאה לבין הזמנים לקיים וקווי השם יחליפו כח, בתהילים נאמר " לכו בנים שמעו לי יראת ה' אלמדכם". שאל ר' מאיר שפירא מלובלין: מדוע לכו בנים ולא בואו בנים? והשיב: כשנמצאים בישיבה זה ברור שלומדים ביראת השם המבחן האמיתי הוא כשיוצאים מהישיבה, בבחינת לכו בנים, יראת השם אלמדכם.

ברצוננו לסכם את השנה  בישיבה, עם מבט לבין הזמנים, להרבות זכויות.
בס"ד רכשנו קנייני נצח, כ 15 דפי גמרא גפ"ת ומפרשים במסכת בבא מציעא, למדנו וסיימנו את מסכת ראש השנה, משנה ברורה הלכות כל החגים ומעגל השנה בשיעור א' והלכות ברכות השחר ציצית ותפילין בשיעור ב', וכמובן לימוד פורה במקצועות השונים. חווינו חוויות רוחניות וגשמיות רבות.

מן הראוי לשמר התנהגות מכובדת של בן תורה ונראות של בן ישיבה גם בימי החופשה תוך דגש על תפילות ברצינות קביעת עיתים לתורה דרך ארץ וכיבוד אב ואם. שימוש מושכל באמצעים דיגיטליים ובעיקר התחברות לחברים איכותיים כמותכם ולא חלילה עם חברים שאינם יראי שמיים. 
זו הזדמנות להודות לצוות הישיבה כל אחד ואחד  על השקעה מסירות ושליחות.
ימי בין הזמנים נועדו להתרעננות הפוגה מילוי מצברים ונופש אולם על מנת שלא נתנתק לגמרי מהלימודים והלמידה מצורפים פה עבודות קיץ להשלמה.
1. הכנת דפים ב ג במסכת בבא בתרא  אותה נלמד בעיון ובבקיאות בשנה הבאה בס"ד.
1. שיעור א' העולים לשיעור ב': 
מתמטיקה – לחץ על הקישור לחוברת הכנה לשנה הבאה קישור לחוברת .
הקבצה א' – לפתור את כל החוברת. הקבצה ב' – שני התרגילים הראשונים בכל נושא.

1. שיעור ב' העולים לשיעור ג':
מתמטיקה – הקבצה א' נא לפתור את החוברת המופיעה בקישור הזה.
 
אוהביכם ומייחלים להצלחתכם
הרב צבי ויסקופף ראש הישיבה ור"מ שיעור א      הרב ישי לב מנהל הישיבה הצוות החינוכי

